《送本如上人归四明》
宋代·释尚能

随缘离旧隐，秋后却思归。
古寺山光满，重城海气围。
道孤愁作客，年长重忘机。
此去何人见，云根掩竹扉。

作者简介：释尚能，浙右诗僧（《宋朝事实类苑》卷三七引《杨文公谈苑》）。真宗天禧年间为东京左街讲经文章，应制同注御，赐紫（《四明尊者教行录》卷六）。曾以诗谒杨亿，与简长、孙仅等有交谊。今录诗八首。